	
	[image: image1.jpg]



Parlamentul României

Camera Deputaţilor
	


	Comisia pentru mediu şi echilibru ecologic
	
	Comisia pentru agricultură, silvicultură,

 industrie alimentară şi servicii  specifice 



	           Nr.4c-8/488


	
	    Nr. 4c-4/217      

                         București, 28.05.2020                                                                                      

                                                                           


BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru completarea Ordonanței de urgență a Guvernului nr.195/2005 privind protecția mediului, transmisă Comisiei pentru mediu și echilibru ecologic și Comisiei pentru agricultură, silvicultură, industrie alimentară şi servicii specifice pentru examinare pe fond, în procedură obișnuită, cu adresa nr. Plx. 53 din 16 aprilie 2015.
   PREŞEDINTE,                                                            PREŞEDINTE,

                Ion CUPĂ                                                              Alexandru STĂNESCU

RAPORT  COMUN

asupra  propunerii legislative pentru completarea Ordonanței de urgență a Guvernului nr.195/2005 privind protecția mediului

În conformitate cu prevederile art.94 din Regulamentul Camerei Deputaţilor, republicat, Comisia pentru mediu şi echilibru ecologic și Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, în procedură obișnuită, asupra propunerii legislative pentru completarea Ordonanței de urgență a Guvernului nr.195/2005 privind protecția mediului, transmisă cu adresa nr. Plx.53 din 16 aprilie 2015 şi înregistrată cu nr.4c-27/10 din 17 februarie 2015, respectiv cu nr.4c-4/54 din 17 februarie 2015.

Senatul, în calitate de primă Cameră sesizată, a respins propunerea legislativă în ședința din 12 februarie 2015.

Camera Deputaților este Cameră decizională, potrivit prevederilor art.75 alineatele (1) și (3) din Constituția României, republicată şi ale art.92 alin.(9) pct.1 din Regulamentul Camerei Deputaților, republicat.

Proiectul de lege are ca obiect de reglementare completarea Ordonanței de urgență a Guvernului nr.195/2005 privind protecția mediului, aprobată cu modificări şi completări prin Legea nr.265/2006, cu modificările și completările ulterioare, în sensul ca persoanele fizice și juridice să poată administra îngrășăminte chimice doar dacă dețin un program de fertilizare bazat pe analizele chimice ale solului, în vederea evitării efectelor negative determinate de folosirea excesivă a acestora. 

La întocmirea prezentului raport comun, Comisiile au avut în vedere avizul favorabil al Consiliului Legislativ (nr.536/08.05.2014), avizul favorabil al Comisiei juridice, de disciplină şi imunități (nr.Pl.x53/2015) și punctul de vedere favorabil al Guvernului (nr.1394/17.07.2014).

În conformitate cu prevederile art.61 și 63 din Regulamentul Camerei Deputaţilor, republicat, comisiile sesizate în fond au examinat propunerea legislativă, sus menționată, în şedinţe separate. 

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în ședința din 31 martie 2015. Din numărul total de 37 membri ai Comisiei pentru agricultură, silvicultură, industrie alimentară şi servicii specifice au participat la ședință 34 deputați.

Membrii Comisiei pentru mediu şi echilibru ecologic au examinat propunerea legislativă în ședința online din 26 mai 2020. Din numărul total de 16 membri ai Comisiei au participat la ședință 14 deputați. 

În urma examinării propunerii legislative şi a opiniilor exprimate, membrii celor două comisii au hotărât, cu unanimitate de voturi, respingerea propunerii legislative pentru completarea Ordonanței de urgență a Guvernului nr.195/2005 privind protecția mediului, întrucât inițiativa legislativa instituie, prin dispoziții cu caracter general,  o dublă reglementare în domeniul utilizării îngrășămintelor chimice, iar măsura în cauză excede legislației europene în acest domeniu, fiind restrictivă şi cu impact asupra unui număr mare de persoane care dețin/administrează terenuri agricole.

În raport de obiectul şi conținutul reglementării, propunerea legislativă face parte din categoria legilor ordinare.            
        PREŞEDINTE,                                                                   PREŞEDINTE, 

           Ion CUPĂ                                                             Alexandru STĂNESCU 

          SECRETAR,                                                                    SECRETAR,

       Petru FARAGO                                                                 Dan CIOCAN 

   Consilier parlamentar, Andreea Negulescu                                Consilier parlamentar, Ioana Goţa  

